OBRAZLOŽENJE
 I. PRAVNI TEMELJ ZA DONOŠENJE OVOG PRAVILNIKA 
	Pravni temelj za donošenje ovog Pravilnika je članak 15. st. 2. Zakona o javnoj nabavi („Narodne novine“ broj 120/16., i 114/22. i 48/26) , dalje ZJN, podredno članka 86. stavak 3. Zakona o izmjenama i dopunama Zakona o javnoj nabavi („Narodne novine“ broj 48/26.), dalje Zakon o izmjenama i dopunama ZJN. 
	Naime, člankom 15.st. 2. Zakona o javnoj nabavi propisana je obveza javnim Naručiteljima u smislu članka 6. ZJN 2016 da donesu opći akti o pravilima i uvjetima provedbe postupaka jednostavne nabave, a člankom 86. stavak 3. Zakona o izmjenama i dopunama ZJN propisano je Naručitelji moraju u roku od tri mjeseca od dana stupanja na snagu Zakona o izmjenama i dopunama ZJN nabavi uskladiti opće akte kojima se uređuju pravila, uvjeti i postupci jednostavne nabave te planove nabave s odredbama Zakona o izmjenama i dopunama ZJN 
	Izmjenama i dopunama ZJN došlo je do promjene u pragovima za provedbu jednostavne nabave, koji u dijelu odredbi vezanih uz jednostavnu nabavu stupa na snagu 1. rujna 2026. godine. Povećani su vrijednosni pragovi za provedbu jednostavne nabave, i to:
· za robu i usluge na 50.000,00 eura bez PDV-a, 
· za radove na 100.000,00 eura bez PDV-a. 
	Istodobno, zakonodavac je uz povećanje pragova propisao i dodatne mehanizme transparentnosti, digitalizacije i antikorupcijskih mehanizama među kojima posebno: 
· obvezu provođenja jednostavne nabave putem EOJN RH za nabave procijenjene vrijednosti veće od 15.000,00 eura bez PDV-a, 
· obvezu javne objave poziva na dostavu ponuda za: robu i usluge procijenjene vrijednosti veće od 25.000,00 eura bez PDV-a , odnosno radova od 45.000,00 eura bez PDV-a,
· naglasak na poštivanju načela javne nabave, 
· osiguranje pravne zaštite gospodarskim subjektima putem prigovora za nabave čija je procijenjena vrijednost veća od 15.000,00 eura ,
· proširenje odredbi u uklanjanju sukoba interesa sukladno člancima 75 do 83 ZJN na jednostavne nabave. 
	Nadalje, izmjenama ZJN zakonodavac je obvezao Naručitelje da opći akt o jednostavnoj nabavi – kao i sve njegove naknadne izmjene i dopune – objave u EOJN i na internetskim stranicama javnog naručitelja što jasno ističe ne samo transparentnost već i mogućnost nadzora ovog akta od strane najšire i zainteresirane, ali i uže te stručne javnosti. 
	Sukladno navedenom pristupa se izradi Nacrta Pravilnika o jednostavnoj nabavi koje će se uputiti na javno savjetovanje i na donošenje predstavničkom tijelu Javne vatrogasne postrojbe Pazin.
	Savjetovanje sa zainteresiranom javnošću započinje dana 22.07.2026. godine te završava zaključno s dano  21.08.2026. godine.
	Adresa e-pošte na koju se šalju očitovanja zainteresirane javnosti na obrascu sudjelovanja javnosti: jvppazin@gmail.com

